open-index/open-wikipedia-markdown huggingface dataset:
ანგლო-ნორმანული ინგლისი

250px|მინიატიურა|ნორმანების დაპყრობები XII საუკუნეში
**ანგლო-ნორმანული  ინგლისი** — ინგლისის ისტორიის პერიოდი მოიცავს 1066-1154 წლების პერიოდს. ნორმანთა მიერ ინგლისის დაპყრობიდან პლანტაგენეტთა (ანჟუელთა) გაბატონებამდე. 

ამ პერიოდის უმნიშვნელოვანესი მოვლენა იყო ის რომ ნორმანი და ანგლო-საქსი ხალხი ერთხელ და სამუდამოდ შეერწყნენ ერთმანეთს. 1066 წლის 14 ოქტომბერს ნორმანდიის ჰერცოგმა ვილჰელმ II-მ (1035-1087 წწ.) გაიმარჯვა ანგლო-საქსებზე ჰასტინგზის ბრძოლაში და შემდეგ ექვს წელიწადში დაიპყრო მთელი ინგლისი. ნორმანთა მიერ ინგლისის დაპყრობის უარყოფითი მხარე იყო ის, რომ ქვეყანაში გაბატონდნენ ფრანგ-ნომანთა ბარონები. თავისუფალი გლეხები, ტანები კი იქცნენ ყმა გლეხებად. 1086 წლის მოსახლეობის აღწერის დროს შეიქმნა, საშინელი სამსჯავროს წიგნი. დადებითი იყო ის, რომ ინგლისი იქცა დეცენტრალიზებულ სახელმწიფოდ, აშენდა მრავალი ციხესიმაგრე, მიწები დაურიგდათ ჰერცოგის ერთგულ დიდებულებს. უილიამი სიცოცხლის ბოლომდე ჰერცოგისა და მეფის წოდებასაც ატარებდა. მისი გარდაცვალების შემდეგ მისი მიწები ორმა უფროსმა ვაჟმა გაიყო. უილიამს ერგო ინგლისი, ხოლო რობერტს ნორმანდია. უილიამ II-ის (1087-1100 წწ.) უმცროსმა ძმამ ჰენრი I-მა (1100-1135 წწ.), 1106 წელს დაამარცხა რობერტ II (1087-1106 წწ.) და ნორმანდია შემოიერთა. 1135-1153 წლებში ინგლისში შინაფეოდალური არეულობა მიმდინარეობდა. ჰენრი I-ის შემდეგ გამეფდა მისი დის შვილი სტეფანი (1135-1154 წწ.), რაზეც უკმაყოფილება გამოთქვა ანჟუს გრაფმა ჯოფრუა პლანტაგენეტმა (ნორმანდიის ჰერცოგი 1144-1151 წწ.), ჰენრის ძმამ. მისი მეუღლე მატილდა 1139 წელს ინგლისში შეიჭრა და სტივენს შეებრძოლა. მდინარე ტემზის სამხრეთი მიწები მთლიანად აოხრდა. რამდენიმე სასტიკი ბრძოლის შემდეგ 1141 წელს  მატილდამ იმარჯვა სტეფანზე და დაიკავა ლონდონი. თუმცა მეორე წელსვე იძულებული გახდა დაეტოვებინა ქვეყანა. 1144 წელს ანჟუს გრაფის არმიებმა ნორმანდია დაიპყრეს. 1154 წელს სტივენის სიკვდილის შემდეგ ანჟუს გრაფის ძემ ჰენრი II პლანტაგენეტმა (1133-1189 წწ.) ინგლისის ტახტი დაიკავა და სათავე დაედო პლანტაგენეტების დინასტიას.

## ლიტერატურა
*Crouch, David. *The Normans: The History of a Dynasty*. Hambledon & London, 2002.
*Loyd, Lewis C. *The Origins of Some Anglo-Norman Families*. (Harleian Society Publications, vol. 103) The Society, 1951 (Genealogical Publishing Co., 1980).
**Regesta Regum Anglo Normannorum, 1066–1154*. (Henry William Davis & Robert J. Shotwell, eds) 4v. Clarendon Press, 1913 (AMS Press, 1987).
*Douglas, David C., *The Normans*, Folio Society, London, 2002.
*Villegas-Aristizabal, Lucas, "Anglo-Norman Involvement in the Conquest and Settlement of Tortosa, 1148–1180", *Crusades* vol. 8, 2009, pp.&nbsp;63–129.

## რესურსები ინტერნეტში
*Index of Tenants-in-Chief and the Families Holding of Them in England, The Origins of Some Anglo-Norman Families, Lewis Christopher Loyd, Charles Travis Clay, David Charles Douglas, The Harleian Society, Leeds, 1951

კატეგორია:ინგლისის ისტორია
The City (ალბომი)

***The City*** — ბერძენი კომპოზიტორ ვანგელისის 1990 წლის სტუდიური ალბომი. ცნობილია, რომ იგი რომის ერთ-ერთი სასტუმროს ნომერში იქნა ჩაწერილი, სადაც მუსიკოსი რომან პოლანსკის ფილმ „მწარე მთვარის“ პრემიერაზე ჩავიდა (მას ეკუთვნის ამ ფილმის მუსიკის ავტორობაც). *The City* ერთგვარი კონცეპტუალური ალბომია, რომელშიც ჟღერს ფრაგმენტები ქალაქის ცხოვრებიდან და ქალაქის ატმოსფეროს სხვადასხვა ელემენტის ქარაგმები.

## სიმღერების სია
# Dawn – 4:16
# Morning Papers – 3:55
# Nerve Centre – 5:30
# Side Streets – 4:12
# Good to See You – 6:51
# Twilight – 4:57
# Red Lights – 3:55
# Procession – 9:33

## სქოლიო
კატეგორია:1990 წლის ალბომები
კატეგორია:ვანგელისის ალბომები
კატეგორია:კონცეპტუალური ალბომები
კატეგორია:Atlantic Records-ის ალბომები
And Yet

„**And Yet**“ — მუსიკოს სტინგის სიმღერა და მეორე სინგლი 2013 წლის, ალბომიდან *The Last Ship*. გამოვიდა 2013 წლის 12 აგვისტოს. პრომოკამპანიის ფარგლებში 6 სექტემბერს გავრცელდა მისი ტექსტიანი ვიდეო.

## სქოლიო 
კატეგორია:სტინგის სიმღერები
კატეგორია:2013 წლის სიმღერები
კატეგორია:2013 წლის სინგლები
არქეები

**არქეები** (;  — ძველისძველი, ძველი) — ბირთვისა და მემბრანული ორგანელების არმქონე ერთუჯრედიანი მიკროორგანიზმების დომენი კლასიფიკაციის სამდომენიანი სისტემის მიხედვით. ადრე არქეებს აერთიანებდნენ ერთიან ჯგუფში ბაქტერიებთან და მათ არქიბაქტერიები ეწოდებოდათ, თუმცა ამჟამად ასეთი კლასიფიკაცია მოძველებულად მიიჩნევა: დადგენილია, რომ არქეებს აქვთ დამოუკიდებელი ევოლუციური ისტორია და ხასიათდებიან მრავალი ბიოქიმიური თავისებურებებით, რომლებიც განასხვავებენ მათ სიცოცხლის სხვა ფორმებისაგან. დღეისათვის არქეები იყოფა 5 ტიპად. ამ ჯგუფებიდან ყველაზე მეტად შესწავლილია კრენარქეოტები და ევრიარქეოტები.

არქეები და ბაქტერიები ზომითა და უჯრედების ფორმით ჰგვანან ერთმანეთს, თუმცა ზოგიერთ არქეებს აქვთ მეტად უჩვეული ფორმა, მაგალითად, აღსანიშნავია Haloquadratum walsbyi-ის ბრტყელი და კვადრატული უჯრედები. მათი ზოგიერთი გენი და მეტაბოლიტური გზები აახლოვებს მათ ეუკარიოტებთან. არქეების სხვა ბიოქიმიური ასპექტები უნიკალურია. არქეების დიდი ნაწილი ქემოავტოტროფებია. ისინი ეუკარიოტებზე უფრო მეტ ენერგიის წყაროს იყენებენ.

მარილგამძლე არქეები — ჰალოარქეები ენერგიის წყაროს სახით იყენებენ მზის შუქს, არქეების სხვა სახეობები ფოკუსირებენ ნახშირბადს. არქეები უსქესოდ მრავლდებიან. ბაქტერიებისა და ევკარიოტებისაგან განსხვავებით არქეების არცერთი ცნობილი სახეობა არ აყალიბებს სპორას. თავდაპირველად არქეებს ექსტრემოფილებად მიიჩნევდნენ, თუმცა შემდეგ ისინი აღმოაჩინეს ნიადაგში, ოკეანეში, ჭაობში, ადამიანის სწორ ნაწლავში. არქეები განსაკუთრებით ბევრია ოკეანეში, და შესაძლოა, პლანქტონური არქეები წარმოადგენენ ამჟამად მცხოვრებ ორგანიზმთა ყველაზე მრავალრიცხოვან ჯგუფს.

ჩვენ დროში არქეები როლს თამაშობენ ნახშირბადისა და აზოტის წრებრუნვაში. არქეების არცერთი ცნობილი წარმომადგენელი არ არის პარაზიტი თუ პათოგენური ორგანიზმი, თუმცა ხშირად არიან მუტუალისტები და კომენსალები. მათი ზოგიერთი წარმომადგენელი წარმოადგენს მეთანოგენებს და ბინადრობენ ადამიანისა და ცხოველების კუჭ-ნაწლავის ტრაქტში, სადაც მეტად მრავალრიცხოვანნი არიან და ეხმარებიან საჭმლის მონელებას.

## რესურსები ინტერნეტში 
კატეგორია:არქეები
Tycho (მუსიკოსი)

**სკოტ ჰანსენი** (დ. 15 აპრილი 1976/1977), ცნობილი სასცენო ფსევდონიმით **Tycho** — ამერიკელი ემბიენტური მუსიკის შემსრულებელი და პროდიუსერი. აგრეთვე ცნობილია, როგორც **ISO50** - ფოტოგრაფი და დიზაინერი.

მის მუსიკას ახასიათებს დაუნტემპოს სტილის ძველებური სინთეზატორები და ემბიენტური მელოდიები. მისი მუსიკის სტილი ძალიან ორგანულია. კომპოზიციებში გამოიყენება ადამიანური ცხოვრების ელემენტები - ამინდის პროგნოზები, საუბრები ან სუნთქვა.

## დისკოგრაფია
### ალბომები
*S*unrise Projector* (2004, Gammaphone Records)
**Past is Prologue* (2006, Merck Records)
**Dive* (2011, Ghostly International)
**Awake* (2014, Ghostly International)
* *Epoch* (2016, Ghostly International)

### EP-ები
**The Science of Patterns* (2002/2007, დამოუკიდებელი/Gammaphone-ზე გამოცემა)
**Fragments / Ascension* (2013, Ghostly International, Thievery Corporation-თან ერთად)

### სინგლები
*"Past is Prologue" 12" სემპლერი (2006, Merck Records)
*"Adrift/From Home" (2008, Ghostly International)
*"The Daydream/The Disconnect" (2007, Ghostly International)
*"Coastal Brake" (2009, Ghostly International)
*"Hours" (2011, Ghostly International)
*"Dive (Radio Edit)" (2011, Ghostly International)
*"Dive" (2012, Ghostly International)
*"Awake" (2013, Ghostly International)
*"Montana" (2014, Ghostly International)
*"Spectre" (2014, Ghostly International)

### რემიქსები
*Little Dragon - "Little Man" (Tycho Remix)
*ულრიხ შნაუსი - "I Take Comfort In Your Ignorance" (Tycho Remix)
*Thievery Corporation - "Fragments" (Tycho Remix)

## რესურსები ინტერნეტში
*ოფიციალური საიტი
*Tycho @ Ghostly International
**Spin*-ის მიერ მიმოხილული ალბომი *Dive* 
*Wired Tours Tycho Studio

## სქოლიო
კატეგორია:დაბადებული 1970-იანები
კატეგორია:ემბიენტ მუსიკოსები
კატეგორია:ამერიკელი პროდიუსერები
კატეგორია:ცოცხალი ადამიანები
ანალიზური ქიმია

**ანალიზური ქიმია** — მეცნიერება ნივთიერების ანალიზის მეთოდების შესახებ. იგი ქიმიური მეცნიერების ერთ-ერთი ძირითადი დარგია. ანალიზური ქიმია იყოფა ორ ნაწილად: თვისებითს და რაოდენობითს ანალიზად. თვისებითი ანალიზის ამოცანაა გამოსაკვლევი ნივთიერების ქიმიური შედგენილობის დადგენა, მასში შემავალი იონების, ატომთა ჯგუფების ან მოლეკულების იდენტიფიკაცია. რაოდენიბითი ანალიზის ამოცანაა მოცემულ ნაერთში ან ნივთიერებათა ნარევში შემავალი ელემენტების ან ცალკეული ქიმიური ნაერთების რაოდენობების ზუსტი განსაზღვრა. ანალიზურმა ქიმიამ დიდი როლი შეასრულა ქიმიის საერთო განვითარებაში. მაგალითად, ანალიზური ქიმიის მეთოდების გამოყენებით განისაზღვრა ისეთი უმნიშვნელოვანესი ქიმიური სიდიდები, როგორიცაა ელემენტების ატომური მასა, ქიმიური ეკვივალენტი, დადგინდა სხვადასხვა ნაერთის ქიმიური ფორმულა. 

ანალიზური ქიმიის ძირითადი ამოცანაა უზრუნველყოს ანალიზის მაღალი მგრძნობელობა, სიზუსტე, შერჩევითობა. ქიმიური ანალიზი უზრუნველყოფს ტექნოლოგიური პროცესების კონტროლს და წარმოების მრავალ სფეროში პროდუქტის ხარისხს. თამაშობს უდიდეს როლს სასარგებლო წიაღისეულის მოძებნისა და ნედლეულის გადამუშავებაში. ქიმიური ანალიზის საშუალებით ხდება გარემოს სისუფთავის კონტროლი, არაორგანული და ორგანული ნივთიერებების აღმოჩენა-განსაზღვრა.  

ანალიზური ქიმიის მიღწევები გამოიყენება მეცნიერებისა და ტექნიკის სხვადასხვა სფეროში: ატომური ენერგეტიკა, ელექტრონიკა, ოკეანოლოგია, ბიოლოგია, მედიცინა, კრიმინალისტიკა, არქეოლოგია, კოსმოსური გამოკვლევები და სხვა. დიდია ანალიზური ქიმიის როლი მეტალურგიასა და აგროქიმიაში. 

## სქოლიო 
კატეგორია:ანალიზური ქიმია
არტიგასი

**არტიგასი** () — ქალაქი ურუგვაიში. არტიგასის დეპარტამენტის ადმინისტრაციული ცენტრი. სახელწოდება მიიღო ურუგვაის ეროვნული გმირის ხოსე ხერვასიო არტიგასის პატივსაცემად. მდებარეობს ქვეყნის ჩრდილოეთით, ბრაზილიის საზღვართან, მონტევიდეოდან 600 კმ-ის მანძილზე. 

ქალაქი დაარსდა 1852 წლის 12 სექტემბერს და ეწოდებოდა სან-ეხენიო-დელ-კუარეიმი. 1915 წელს მიიღო ქალაქის სტატუსი და თანამედროვე სახელწოდება.

## იხილეთ აგრეთვე
*ურუგვაის ქალაქების სია

## რესურსები ინტერნეტში 
*INE map of Artigas, Pintadito, Cerro Ejido, Cerro Signorelli and Cerro San Eugenio 

## სქოლიო
კატეგორია:ურუგვაის ქალაქები
ფარშავანგთვალასებრნი

**ფარშავანგთვალასებრნი** () — ღამის პეპლების ოჯახი. ტანად დიდი პეპლებია, ფრთების შლილი 25 სმ აღწევს. აქვთ ბუსუსებიანი, შედარებით პატარა სხეული. თითოეულ ფრთაზე თითო დიდი, თვალისმაგვარი ლაქა ზის. მატლი მსხვილია, უფრო ხშირად მწვანე, მრავალი ბორცვითა და მეჭეჭით მოფენილი. ხორთუმი განუვითარებელია: პეპლები არ იკვებებიან და ცოცხლობენ ჩვეულებრივ არაუმეტეს 10 დღე-ღამისა. იკვებება ხეებისა და ბუჩქების ფოთლებით. ოჯახში 2300-მდე სახეობაა. ცნობილი მავნებელია ღამის დიდი ფარშავანგთვალა (), რომელიც საქართველოში ყველგან გვხვდება. აღსანიშნავია აგრეთვე ფარშავანგთვალა ატლასი (). ნაირჭამია მწერია. აზიანებს ვაშლს, მსხალს, ჭერამს, ატამსა და სხვა. ზოგ ფარშავანგთვალასებრნს მკედის მისაღებად ამრავლებენ. ჩვეულებრივ უმნიშნველოდ აყენებენ ზიანს ბაღებსა და ტყის ნარგავებს.

## ლიტერატურა 
კატეგორია:ფარშავანგთვალასებრნი
თეა ცეცხლაძე

**თეა ცეცხლაძე** (დ. 13 დეკემბერი, 1919, თბილისი — გ. 1989) — ქართველი ფიზიკოს-ქიმიკოსი, ქიმიის მეცნიერებათა დოქტორი (1975), პროფესორი (1978), დამსახურებული მეცნიერი (1982).

## ბიოგრაფია
1941-1950 წლებში მუშაობდა თბილისის სახელმწიფო უნივერისტეტში ქიმიის ფაკულტეტზე. 1951-1958 წლებში მუშაობდა  საქართველოს მეცნიერებათა ეროვნული აკადემიის ფიზიკის ინსტიტუტის უფროს მეცნიერ თანამშრომლად. 1978 წლიდან იყო თბილისის სახელმწიფო უნივერისტეტის პროფესორი ქიმია-ფიზიკის ფაკულტეტზე. დაჯილდოებულია საპატიო ნიშნის ორდენით.

ავტორია ნაშრომებისა რადიაციულ ფიზიკასა და ბირთვულ ქიმიაში.

## ლიტერატურა
## რესურსები ინტერნეტში
კატეგორია:ქართველი ქიმიკოსები
კატეგორია:ქართველი ფიზიკოსები
კატეგორია:საბჭოთა კავშირის კომუნისტური პარტიის წევრები
კატეგორია:საპატიო ნიშნის ორდენის კავალრები
ჭრელი კბილა სოკო

**ჭრელი კბილა სოკო**, *ჭრელი ფირფიტკბილა* () — სოკო აბედოვანთა ოჯახისა. ქუდის დიამეტრი 4-10 სმ აღწევს, გვერდები ბრტყელია. ჯერ ამოზნექილია, შემდეგ ცენტრში ჩაღრმავება ჩნდება, შესაძლოა ძაბრისებრი. ქსოვილის საფარი მოთეთროა, დაფარულია მოშავო-მოყავისფრო ჯაგარა ქერცლით, რომელიც მეტწილად ცენტრშია გავრცელებული. ფეხი თხელი აქვს და ქუდის მსგავსად დაფარულია ქერცლით. ფირფიტები ვიწროა, რბილობი მოთეთროა, ფეხის ძირში მუქი, ჰაერზე წითლდება. განსაკუთრებული სუნისა და გემოს გარეშე. იზრდება ჯგუფებად  გამხმარ და დამპალ ფოთლოვან ხეებსა და მათ ფესვებზე ზაფხულ-შემოდგომით.  იჭმება მხოლოდ ნორჩი და ახალი. 

## ლიტერატურა
* 

## რესურსები ინტერნეტში 
* ჭრელი კბილა სოკო — ინფორმაცია 
* ჭრელი კბილა სოკო — ინფორმაცია  
* ჭრელი კბილა სოკო — ინფორმაცია 

კატეგორია:აბედოვანნი
ვეტინები

მინი|მარჯვნივ|ვეტინების საგვარეულო გერბი
**ვეტინები** (, ) — გერმანული სამეფო და სათავადო საგვარეულო, ამჟამად წარდგენილია უინძორის დინასტიის მიერ, რომელიც მართავს დიდ ბრიტანეთს, აგრეთვე ბელგიის მეფეების საქსენ-კობურგ-გოთური დინასტიის მიერ.

ვეტინების დინასტია შუა საუკუნეების გერმანულ სივრცეში 800 წელზე მეტხანს ბატონობდა; მისი წარმომადგენლების სახელები სამუდამოდაა ჩაწერილი საქსონიის ისტორიაში.

ლაიფციგის გაყოფის შემდეგ ვეტინებს ორი შტო ჰქონდათ: ერნესტინული და ალბერტინული.

## რესურსები ინტერნეტში 
* ვეტინების სათავადო საგვარეულო   
* ვეტინების საგვარეულოს გენეალოგია 

კატეგორია:ვეტინები
კატეგორია:საქსონიის ისტორია
ანგლო-საქსური ინგლისი

250px|მინიატიურა|ანგლო-საქსური სახელმწიფოები
**ანგლო-საქსური ინგლისი** — ინგლისის ისტორიის პერიოდი. მოიცავს 450-1066 წლებს. ანგლო-საქსთა მიერ ინგლისის დაპყრობიდან, ნორმანთა გაბატონებამდე. 

V საუკუნეში რომის იმპერიას ბარბაროსულმა ტომებმა გადაუარეს, იმპერია ტერიტორიების დიდ ნაწილს ვეღარ აკონტროლებდა, ამიტომაც იძულებული გახდა ბრიტანეთიდან ჯარი გამოეყვანა. გერმანულენოვანი ტომები ანგლები, საქსები და იუტები წარმოშობით იუტლანდიის ნახევარკუნძულიდან და საქსონიის ტერიტორიიდან იყვნენ. მათ გადალახეს ჩრდილოეთის ზღვა და ინგლისში შეიჭრნენ. მათ ადვილად დაამარცხეს ბრიტები და დაიპყრეს მრავალი კელტური სახელმწიფო. ბრიტების ნაწილი უელსის, შოტლანდიისა და კორნუოლის მთიანეთს შეეხიზნა. დაახლოებით 475-616 წლებში მიმდინარეობდა ანგლო-საქსთა მიერ კუნძულის დაპყრობა. ჩამოყალიბდა ჰეპტარქია ანუ შვიდი სამეფო. ეს სამეფოები იყო: კენტი (475 წ.), სასექსი (491 წ.), უესექსი (519 წ.), ესექსი, მერსია (585 წ.), ნორთუმბრია (593 წ.) და აღმოსავლეთი ინგლისი (616 წ.). 

VII საუკუნის დასაწყისში გაძლიერდა უესექსის მეფე კერნვულფი (597-611 წწ.), 607 წელს მან სასექსიც დაიპყრო. 628 წელს მერსიის მეფე პენდამ (633-655 წწ.) უესექსელები დაამარცხა, ხოლო 633 წელს გვინედელთა  ლაშქრის დახმარებით დაამარცხა ნორთუმბრიის მეფე ედვინი (616-633) ჰიტფილდის ბრძოლაში. ქრისტიანობა ანგლო- საქსონურ ინგლისში VI საუკუნის მეორე ნახევარში გავრცელდა, როდესაც კენტის მეფე ეთელბერტ I-მა (560-616) და მისმა მეუღლემ დედოფალმა ბერტამ ქრისტიანობა მიიღეს, ხოლო რომის კათოლიკური ეკლესიის მიერ წარგზავნილი ბერი ავგუსტინე კენტერბერის პირველ არქიეპისკოპოსად დაინიშნა. 

რეალურ ძლიერებას მერსიის სამეფომ VIII საუკუნეში მიაღწია ორი დიდი მეფის ეთელბალდისა (716-757 წწ.) და ოფას (757-796 წწ.) მმართველობისას მიაღწია. მერსიამ ზედიზედ დაიმორჩილა ყველა ანგლო-საქსონური სამეფო. უესექსი 740 წელს, სასექსი 771 წელს, აღმოსავლეთ ინგლისი 794 წელს, ასევე კენტიც და სასექსიც. აღსანიშნავია, რომ მეფე ოფას ურთიერთობა ჰქონდა კარლოს დიდთანაც. 

786 წელს დანიელი ვიკინგი ბეოტრიკი უესექსის მეფედ დაინიშნა, 789 წელს მან მეფე ოფას ქალიშვილზე იქორწინა. 793 წელს დაიწყო ვიკინგთა სამსაუკუნოვანი ექსპანსია ბრიტანეთზე, ლინდისფარნეზე თავდასხმით. ამას მოყვა მერსიის დასუსტება და უესექსის გაძლიერება. სასექსის, უესექსისა და ესექსის გაერთიანება (825 წ.). აღმოსავლეთ ინგლისის გათავისუფლება (825-827 წწ.) ვიკინგთა მიერ ირლანდიის ნაწილის დაპყრობა (835-841 წწ.), პირველი თავდასხმა ინგლისზე (851 წ.) და წარმატებით მოგერიება მეფე ეთელვულფის მიერ (839-858 წწ.), დანიელთა დაპყრობითი ომები (865-878 წწ.) კუნძულის შუაზე გაყოფა უესექსის მეფე ალფრედისა (871-899 წწ.) და აღმოსავლეთ ინგლისის დანიელ გამგებელ გუთრუმს (869-890 წწ.) შორის, დენლოს დაპყრობა ედუარდ უფროსის მიერ (910-924 წწ.), ინგლისის წარმოქმნა უესექსის ნანგრევებზე მეფე ათელსტანის ქარტიის მიხედვით (927წ.). საქსონი მეფეების მმართველობა (927-1016 წწ.), დანიელი მეფეების მმართველობა (1016-1042 წწ.), ანგლო-საქსთა ხელისუფლების აღდგენა ედუარდ აღმსარებლის მიერ (1042-1066 წწ.). ნორმანთა მიერ ინგლისის დაპყრობა (1066-1072 წწ).

## რესურსები ინტერნეტში
*Internet Medieval Source book 
*C.&nbsp;P. Biggam's Anglo-Saxon Studies: A Select bibliography
*Anglo Saxon Era – articles about the period
*Prosopography of Anglo-Saxon England 

კატეგორია:ინგლისის ისტორია
The Singles 1985–2014

***The Singles 1985 - 2014*** — ჯგუფ Mike + The Mechanics-ის სიმღერების კომპილაციური ალბომი, რომელიც გამოვიდა 2014 წლის 20 იანვარს. სპეციალური გამოცემა გამოვიდა ორი დისკის სახით. მეორე დისკზე წარმოდგენილია იშვიათი კომპოზიციები.

## სიმღერების სია
#Silent Running (On Dangerous Ground) - 5:47
#All I Need Is a Miracle	- 5:40
#The Living Years	- 5:23
#Word of Mouth- 3:49
#Over My Shoulder	- 3:35
#A Beggar on a Beach of Gold	- 4:28
#Another Cup of Coffee	- 4:15
#Now That You've Gone	- 4:44
#Taken In	- 4:06
#Nobody's Perfect	- 4:41
#Everybody Gets a Second Chance	- 3:56
#Nobody Knows	- 4:14
#Seeing Is Believing	- 3:11
#A Time And Place	- 4:47
#Whenever I Stop - 3:38
#Reach Out (Touch the Sun)	- 4:03
#Try To Save Me	- 3:48
#When My Feet Don't Touch The Ground	- 4:02

;დამატებითი დისკი (Rarities)

#One By One	- 3:34
#Nobody Told Me	- 3:41
#I Think I've Got The Message	- 3:39
#Too Many Friends	- 4:22
#You Never Change	- 5:13
#Always The Last To Know	- 4:09
#You Don't Know What Love Is	- 5:15
# Boys At The Front	- 4:02
# Perfect Child	- 5:00
#My Crime Of Passion (აკუსტიკური ვერსია)	- 5:01
# Little Boy	- 4:31
# Help Me	- 4:41
#Revolution	- 4:02
#I Get The Feeling (საკონცერტო)	- 5:52
# Taken In (საკონცერტო)	- 5:32
#Word Of Mouth (East West Mix)	- 6:17
# Too Far Gone	- 4:13

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:2014 წლის კომპილაციური ალბომები
კატეგორია:Mike + The Mechanics-ის ალბომები
კატეგორია:Virgin Records-ის კომპილაციური ალბომები
დონაუვერთი

**დონაუვერთი** () — ქალაქი გერმანიაში, რაიონული ცენტრი, მდებარეობს ბავარიის მიწაზე.

ექვემდებარება შვაბიის ადმინისტრაციულ ოლქს. შედის დონაუ-რისის რაიონის შემადგენლობაში. ქალაქის მოსახლეობა შეადგენს 18 240 ადამიანს (2010 წლის 31 დეკემბრის აღწერის მონაცემები). იკავებს 77,02 კმ² ფართობს. ოფიციალური კოდი — *09 7 79 131*.

## ცნობილი პიროვნებები
* ფერდინანდ ბონი — გერმანელი მსახიობი და დრამატურგი.
* სებასტიან ფრანკი — გერმანელი ფილოსოფოსი, ღვთისმეტყველი, ისტორიკოსი, გეოგრაფი.

## გალერეა 

ფაილი:Liebfrauenmuensterdonauwoerth.jpg| 
ფაილი:reichsstrassedonauworth.JPG| 
ფაილი:deutschordenshaus.jpg| 
ფაილი:HeiligKreuzdonauwörth.JPG| 
ფაილი:riedertor.jpg| 

## რესურსები ინტერნეტში 
* ოფიციალური საიტი 

## სქოლიო
კატეგორია:ბავარიის ქალაქები
უნროშიდები

**უნროშიდები** (The Unruochings) — ფრანგული დიდგვაროვნული ოჯახი, რომელიც დამკვიდრებული იყო იტალიაში. დინასტიამ სახელი მიიღო მისი პირველი ცნობილი წარმომადგენლისგან — უნროშ II ფრიულელისგან (IX ს. დასაწყისი).

ამ დინასტიას მიეკუთვნებოდნენ:
* იტალიის მეფე ბერენგარ I ფრიულელი
* ტულუზის გრაფი ბერენგარი 
* ფრიულის ჰერცოგი ებერჰარდი

## ლიტერატურა 
* Riché, Pierre, ''Les Carolingiens. Une famille qui fit l'Europe.'' Paris: Hachette/Pluriel, 1997. ISBN 2-01-278851-3

კატეგორია:უნროშიდები
ბოზონიდები

**ბოზონიდები** () — ფრანკული წარმოშობის ორი დინასტია, რომელთაგანაც მოდიოდნენ პროვანსის მეფეები, საფრანგეთის ერთი მეფე, ბურგუნდიის რამდენიმე ჰერცოგი და იტალიის რამდენიმე მეფე, არლისა და პროვანსის გრაფები. სახელწოდება მიიღო სახელისგან, რომელიც ყველაზე ხშირად გვხვდება საგვარეულოში — ბოზონი (ან ბოზო).

## რესურსები ინტერნეტში 
* Mittelalterliche Genealogie: Die Genealogie der Franken und Frankreichs (BOSONIDEN - Linie Burgund (Herzogtum))
* Mittelalterliche Genealogie: Die Genealogie der Franken und Frankreichs (BOSONIDEN - Linie Nieder-Burgund)
* Mittelalterliche Genealogie: Die Genealogie der Franken und Frankreichs (BOSONIDEN/HUGONIDEN)

კატეგორია:ბოზონიდები
სუპლინბურგები

მინი|მარჯვნივ|ლოთარის დამარხვის ადგილი სოფელ ლუტერში.
**სუპლინბურგები** (*ზუპლიბურგები*; ) — გერმანული სამეფო დინასტია, რომელიც მართავდა საღვთო რომის იმპერიას 1125—1137 წლებში. დინასტიის სახელწოდება მომდინარეობს ქვემო საქსონიის ქალაქ ზუპლინგენბურგიდან. ისტორიულად სუპლინბურგები იყვნენ სალიკური დინასტიისა და ჰოენშტაუფენების ოპოზიციაში. დინასტიის ყველაზე ცნობილი წარმომადგენელი იყო იმპერატორი ლოთარ II, რომლის მამაც, ჰებხარდ სუპლიბურგი, გარდაიცვალა 1075 წელს ლანგელზანცის ბრძოლაში საქსონიური აჯანყების დროს იმპერატორი ჰაინრიხ IV-ის წინააღმდეგ.

## რესურსები ინტერნეტში 
* Grafen von Supplinburg . Mittelalterliche Genealogie im Deutschen Reich bis zum Ende der Staufer

კატეგორია:სუპლინბურგები
Magic (Coldplay-ს სიმღერა)

„**Magic**“ — ბრიტანული ალტერნატიული როკ-ჯგუფ Coldplay-ს სიმღერა. იგი შეტანილია ჯგუფის მეექვსე სტუდიურ ალბომში *Ghost Stories*. სიმღერის თანაპროდიუსერები არიან პოლ ეპუორთი, რიკ სიმფსონი და დენიელ გრინი. იგი გამოიცა ალბომის პირველი სინგლის სახით, 2014 წლის 3 მარტს, Parlophone-ის მიერ.

სინგლის გარეკანის დიზაინის ავტორია მილა ფურსტოვა.

## მუსიკალური ვიდეო
სიმღერის მუსიკალური ვიდეოს რეჟისორი იუნას ოკერლუნდია. მასში მონაწილეობს ჩინელი მსახიობი ჩან ძი. ვიდეო არის მუნჯი კინოს პაროდირება და მოგონება, რომლის თხრობა აგებულია „მაგიურ შოუზე“. ვიდეოს პრემიერა Vevo-ზე, 2014 წლის 7 აპრილს შედგა.

## სიმღერების სია
## სქოლიო
კატეგორია:2014 წლის სიმღერები
კატეგორია:2014 წლის სინგლები
კატეგორია:Coldplay-ს სიმღერები
კატეგორია:Parlophone-ის სინგლები
პეპუშა

**პეპუშა** () — მთა ცენტრალურ რუმინეთში, სამხრეთ კარპატებში, რეტეზატის მასივზე. სიმაღლე 2508 მ. სიმაღლით მე-2 ადგილზეა რეტეზატის მასივის მწვერვალებს შორის.

## რესურსები ინტერნეტში 
* www.retezat.ro 

კატეგორია:რუმინეთის მთები
მხიარული თამაშები (1997 წლის ფილმი)

**მხიარული თამაშები** ()  — მიხაელ ჰანეკეს 1997 წლის ფსიქოლოგიური თრილერი. 2007 წელს გამოვიდა ფილმის ამერიკული გადამუშავებული ვერსია, რომელის რეჟისორი აგრეთვე მიხეილ ჰანეკეა,

## სიუჟეტი 
ოჯახი, რომელიც ცოლის, ქმრისა და 10 წლის ბავშვისგან შედგება შვებულების გასატარებლად ტბასთან მდებარე აგარაკზე მიემგზავრება. მათ ესტუმრებათ ორი ახალგაზრდა, რომლებიც მეზობლის სტუმრებად გაასაღებენ თავს. ორთავეს ხელთათმანები უკეთიათ. აღმოჩნდება, რომ ისინი სადისტური გართობისთვის არიან მოსულნი. ჯერ ძაღლს მოკლავენ, ხოლო შემდეგ რიგ-რიგობით ოჯახის წევრებს.

## რესურსები ინტერნეტში 
* 
* 

კატეგორია:1997 წლის ფილმები
კატეგორია:ავსტრიული ფილმები
კატეგორია:გერმანულენოვანი ფილმები
კატეგორია:მიხაელ ჰანეკეს ფილმები
გვიდონიდები

**გვიდონიდები** () — ფრანკული წარმოშობის ადრეფეოდალური საგვარეულო, რომლისგანაც მოდის ფრანკთა იმპერიის ორი იმპერატორი. საგვარეულომ სახელწოდება მიიღო სახელისგან „გვიდო“ (, მოგვიანებით ), რომელსაც საგვარეულოს ბევრი წარმომადგენელი ატარებდა.

### იტალიის მეფეები და იმპერატორები 
გვიდო III (გარდ. 12 დეკემბერი 894) — საგვარეულოს ყველაზე ცნობილი წარმომადგენელი. 876 წელს გახდა კამერინოს ჰერცოგი, თუმცა არცთუ ისე ნათელია, თუ რატომ გამოეყო კამერინო სპოლეტოს. 882 წელს ძმიშვილის, გვიდო II-ის გარდაცვალების შემდეგ, მან მისი შვილის მცირეწლოვნობის გამო მემკვიდრეობით მიიღო სპოლეტო. გვიდომ განაგრძო პაპის წინააღმდეგ ბრძოლა, რომელიც ჯერ კიდევ ლამბერტ II-მ დაიწყო. გარდა ამისა, მან უარი თქვა ძმის მიერ დაპყრობილი მიწების დაბრუნებაზე, შექმნა ალიანსი ბიზანტიის იმპერიასთან, საიდანაც ფულს იღებდა. საბოლოოდ იმპერატორმა შარლ III მსუქანმა გვიდო მოღალატედ შერაცხა და მისი სამფლობელოების კონფისკაცია ბრძანა. ამ გადაწყვეტილების აღსრულება მან დაავალა ფრიულის მარკგრაფს, ბერენგარ I-ს. მაგრამ ბერენგარმა ვერაფრის გაკეთება მოახერხა — ეპიდემიამ, რომელმაც ჯარი განგმირა, მას უკან დახევა აიძულა. ორი წლის შემდეგ გვიდო გამოჩნდა პავიაში სამეფო ასამბლეაზე, სადაც ერთგულების ფიცი დაუდო იმპერატორის, რის შემდეგაც ყველა ბრალდება მოეხსნა, ხოლო ბრძანება კონფისკაციის შესახებ გაუქმდა. აგრეთვე გვიდო გახდა ახალი პაპის, სტეფანე V-ის მოკავშირე.

## რესურსები ინტერნეტში 
* Fondation for Medieval Genealogy: ბრეტონის მარკის მარკიზები 
* Fondation for Medieval Genealogy: სპოლეტოს ჰერცოგები 

კატეგორია:გვიდონიდები
კანელონესი

**კანელონესი** () — ქალაქი ურუგვაიში. კანელონესის დეპარტამენტის ადმინისტრაციული ცენტრი.  მდებარეობს  მონტევიდეოდან ჩრდილოეთით 46 კმ-ის მანძილზე. 

ქალაქი დაარსდა 1782 წელს და ეწოდებოდა ნუესტრა-სენიორა-დე-გუადალუპე. 1916 წელს მიიღო ქალაქის სტატუსი და თანამედროვე სახელწოდება.

## იხილეთ აგრეთვე
*ურუგვაის ქალაქების სია

## რესურსები ინტერნეტში 
*INE map of Artigas, Pintadito, Cerro Ejido, Cerro Signorelli and Cerro San Eugenio 

## სქოლიო
კატეგორია:ურუგვაის ქალაქები
პარინგულ-მარე

**პარინგულ-მარე** () — მთა რუმინეთში, სამხრეთ კარპატებში. პარინგის მთების უმაღლესი წერტილი. სიმაღლე 2519 მ. ადმინისტრაციული თვალსაზრისით მოქცეულია გორჟისა და ჰუნედოარის ჟუდეცების საზღვარზე.

## რესურსები ინტერნეტში 
* პარინგულ-მარე — ინფორმაცია 

კატეგორია:რუმინეთის მთები
რუსუდან ნიკოლაძე

**რუსუდან ნიკოლოზის ასული ნიკოლაძე (პოლიევქტოვი)** (დ. 17 დეკემბერი, 1884, პეტერბურგი — გ. 9 სექტემბერი, 1981, თბილისი) — ქართველი ქიმიკოსი, ნიკო ნიკოლაძის ქალიშვილი, პროფესორი (1933) და დამსახურებული მეცნიერი (1941).

## ბიოგრაფია
ბავშვობა გაატარა მშობლიურ სოფელ დიდ ჯიხაიშში, ფოთსა და ქუთაისში. თბილისში გიმნაზიის დამთავრების შემდეგ, ჩაირიცხა პეტერბურგის იასენსკის ქალთა პედაგოგიურ ინსტიტუტში, რომელიც დაასრულა 1909 წელს, ხოლო 1913 წელს პეტერბურგის უნივერსიტეტი. 1909-1917 წლებში მუშაობდა პეტერბურგის ქალთა პედაგოგიურ ინსტიტუტში. შემდეგ განაგრძო მუშაობა თბილისის სახელმწიფო უნივერისტეტსა და საქართველოს პოლიტექნიკურ ინსტიტუტში არაორგანული და ზოგადი ქიმიის კათედრაზე. 1933-1974 წლებში განაგებდა ამავე კათედრას. ავტორია რამდენიმე სამეცნიერო, მეთოდოლოგიური და მემუარული ნაშრომისა. ღვაწლმოსილმა მეცნიერმა გაიარა დიდი და საინტერესო ცხოვრების გზა, რაც ასახა კიდეც საგულისხმო მოგონებებში — „დაუვიწყარი დღეები და წუთები“ და „ცხოვრების დიდ გზაზე“.

დაჯილდოვებული იყო ლენინის ორი ორდენით, შრომის წითელი დროშის და „საპატიო ნიშნის“ ორდენებით. 1978 წელს ქიმიის ტერმინოლოგიის შედგენისათის (დ. გვარამიძესთან ერთად) მიენიჭა საქართველოს მეცნიერებათა აკადემიის გიორგი ნიკოლაძის სახელობის პრემია.

დაკრძალულია მწერალთა და საზოგადო მოღვაწეთა დიდუბის პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 292, თბ., 1994

## რესურსები ინტერნეტში
*რუსუდან ნიკოლაძის ფოტოარქივი
*Nikoladze Rusudan 

კატეგორია:დიდუბის პანთეონში დაკრძალულები
კატეგორია:ქართველი ქიმიკოსები
ტოსკანა-ემილიის აპენინები

**ტოსკანა-ემილიის აპენინები** () — ქედი იტალიაში. აპენინების ჩრდილოეთი ნაწილი, რომელიც შემოსაზღვრულია ლაჩიზისა და ბოკა-ტრაბარიის უღელტეხილებით. სიგრძე 215 კმ, სიმაღლე 2165 მ (მთა ჩიმონე). მწვერვალები უმთავრესად აგებულია კირქვებით, კალთები — ქვიშაქვებით, ფიქლებითა, და კონგლომერატებით. შედგება კულისისებრი ქედებისაგან, რომელთაც ჩრდილო-აღმოსავლეთით დამრეცი კალთები აქვთ, სამხრეთ-დასავლეთით — ციცაბო. კალთები შემოსილია შერეული და ფართოფოთლოვანი ტყით.

## ლიტერატურა
კატეგორია:იტალიის ქედები
ტრასი

**ტრასი** () — ვულკანური ტუფების ჯგუფის მკვრივი და ღია ფერის ქანი, რომელიც მდიდარია ამორფული კაჟმიწით, შეიცავს ნაწილობრივ გაცეოლითებულ ვულკანური მინის წვრილ ნატეხებს. ტრასი ვულკანური ტუფია: პემზის, ტრაქიტის, ბაზალტისა და შიფერის ნატეხების კონგლომერატი. იყენებენ საზღვაო მშენებლობისათვის განკუთვნილი პორტლანდცემენტის წარმოებაში.

## სქოლიო 
კატეგორია:ვულკანური ქანები 
კატეგორია:ცემენტი
ნუგზარ კვირტია

**ნუგზარ კვირტია** (დ. 16 სექტემბერი, 1984, თბილისი) — ქართველი ფეხბურთელი, ტუნისის საფეხბურთო კლუბ „ზარზისის“ ნახევარმცველი.

## კარიერა 
კვირტია თბილისში დაიბადა, თუმცა მალევე რუსეთში გადავიდა, სადაც მოსკოვის საფეხბურთო სკოლაში ვარჯიშობდა. 14 წლის ასაკში საქართველოში დაბრუნდა 1999-2000 წლებში თბილისის დინამოს დუბლებში გამოდიოდა. 2001 წელს მოსკოვში დაბრუნდა და „ხიმკიში“ ჩაირიცხა, შემდეგ იასპარეზა რამდენიმე რუსულ კლუბში. 2009 წლის ივლისიდან 2012 წლის აგვისტომდე აზერბაიჯანულ „აზალში“ ასპარეზობდა და 85 ჩატარებული მატჩით მეხუთე ადგილი დაიკავა იმ ფეხბურთელებს შორის, რომელთაც „აზალში“ ყველაზე მეტი მატჩი აქვთ ჩატარებული. მთავარ მწვრთნელთან, ვაგიფ სადიგოვთან კონფლიქტის გამო კლუბთან კონტრაქტი გაწყვიტა. ამის შემდეგ იგი კახაბერ ცხადაძემ თავისთან მიიწვია ბაქოს ინტერში, თუმცა კვირტიამ კარიერა თოვუზის „თურანში“ გააგრძელა. კლუბი 2013 წლის იანვარში თავისუფალი აგენტის სტატუსით დატოვა. 2014 წლის თებერვლიდან იგი ლანჩხუთის „გურიას“ ფეხბურთელია. მისი „გურიაში“ გადასვლიდან პირველივე სეზონში (2013-14) მისმა გუნდმა მოახერხა უმაღლესი ლიგის პირველ ექვსეულში ადგილის დამკვირდება. 2014 წლის ზაფხულის სატრანსფერო ფანჯრისას გადავიდა ტუნისის საფეხბურთო კლუბ „ზარზისში“.

## სტატისტიკა აზერბაიჯანულ კლუბებში 
## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

## სქოლიო 
კატეგორია:დაბადებული 1984
კატეგორია:ქართველი ფეხბურთელები
კატეგორია:ბაქოს აზალის ფეხბურთელები
კატეგორია:თოვუზის თურანის ფეხბურთელები
კატეგორია:ლანჩხუთის გურიას ფეხბურთელები
კატეგორია:დაბადებული 16 სექტემბერი
კატეგორია:ცოცხალი ადამიანები
ტყიბულა-ძევრულის მღვიმე

**ტყიბულა-ძევრულის მღვიმე** — მღვიმე დასავლეთ საქართველოში, იმერეთის მხარეში, ტყიბულისა და თერჯოლის მუნიციპალიტეტების ადმინისტრაციულ საზღვარზე. მდებარეობს ოკრიბა-არგვეთის კირქვული ქედის ზოლში. გამომუშავებულია ცარცული ასაკის შრეებრივ კირქვებში. მღვიმეში შესასვლელი ახალსოფლის ქვაბულიდან, კლდოვანი ფლატის ძირში იხსნება, ზღვის დონიდან 490 მ სიმაღლეზე. ტყიბულა-ძევრულის მღვიმე ეროზიულ-კოროზიული წარმოშობისაა: მასში მკაფიოდ გამოიყოფა ვერტიკალური (ჯამური სიღრმე 280 მ) და სუბჰორიზონტალური (სიგრძე 1800 მ) მონაკვეთები. მღვიმეში არის საჩქეფები და ევორზიული ორმოები ტბებით.

## სქოლიო 
კატეგორია:ტყიბულის მუნიციპალიტეტის მღვიმეები
ტოკატი

**ტოკატი** — მოქმედი ვულკანი იაპონიაში, კუნძულ ჰოკაიდოს ცენტრალურ ნაწილში. სიმაღლე ზღვის დონიდან 2077 მ. თხემურ ნაწილში ბევრი კრატერია. 1926 წელს ამოაფრქვია 17,5 მლნ. მ³ პემზა და 3,5 მლნ. მ³ წიდა. წლის მეტ დროს დაფარულია თოვლით. არის გოგირდის საბადო. ტოკატი დაისეცუძანის ეროვნული პარკის ნაწილია. უკანასკნელი ამოფრქვევა მოხდა 2004 წელს.

## რესურსები ინტერნეტში 
* ტოკატი — ინფორმაცია 

კატეგორია:იაპონიის ვულკანები
ტყიბულა

**ტყიბულა** — მდინარე დასავლეთ საქართველოში, ტყიბულის მუნიციპალიტეტში. სათავე აქვს ნაქერალის მთის სამხრეთ კალთაზე, ზღვის დონიდან 1175 მ სიმაღლეზე. სიგრძე 9,4 კმ, აუზის ფართობი 43,6 კმ². საზრდოობს წვიმის, თოვლისა და მიწისქვეშა წყლით. უერთდება ტყიბულის წყალსაცავს. წყალსაცავის აგებამდე ტყიბულა ახალსოფლის ქვაბულში ეგრეთ წოდებულ „წყალდასავალთან“ შახტში იკარგებოდა, გამოდიოდა მეორე მხარეს ძევრულის სახელწოდებით. ტყიბულაში სადერივაციო არხით ვარდება შაორის წყალსაცავის წყალი. დამახასიათებელია წყალმოვარდნის რეჟიმი. წყალუხვია გაზაფხულზე და ზამთარში.

## ლიტერატურა
კატეგორია:იმერეთის მხარის მდინარეები
ინდიანა ჯოუნსი და ბედისწერის ტაძარი

***ინდიანა ჯოუნსი და ბედისწერის ტაძარი*** () — მეორე სრულმეტრაჟიანი ფილმი ინდიანა ჯოუნსის თავგადასავლებზე. იგი გამოვიდა 1984 წლის 23 მაისს. ფილმის რეჟისორია სტივენ სპილბერგი.

## რესურსები ინტერნეტში 
* IndianaJones.com, Lucasfilm-ის ოფიციალური საიტი
* 
*
*
*
*

## სქოლიო 
კატეგორია:1984 წლის ფილმები
კატეგორია:ამერიკული ფილმები
კატეგორია:სტივენ სპილბერგის ფილმები
The Road to Hell (სიმღერა)

"**The Road to Hell**" — კრის რის ორი ნაწილისგან შემდგარი სიმღერა. იგი შეტანილია ამავე სახელწოდების ალბომში.

სიმღერა 1989 წელს სინგლის სახით გამოიცა და იყო მუსიკოსის ბრიტანეთში ყველაზე წარმატებული სინგლი, მოხვდა რა ჩარტის #10 პოზიციაზე.

სიმღერის მთავარი თემაა იმ პერიოდში ახლად აშენებული ავტოსტრადა M25.

1990 წელს სიმღერის საკუთარი ვერსია ჩაწერა ხორვატულმა ჯგუფმა Parni valjak. სამხრეთ აფრიკულმა ტრიომ Mark Haze, Dozi and Ghapi სიმღერის საკუთარი ვერსია 2013 წელს გამოსცა.

## სიმღერების სია
### 7"
Magnet YZ431

### 12" 
Magnet YZ431T

### CD 
Magnet YZ431CD (3") და YZ431CDP (5")

### კასეტა 
Magnet YZ431C

## რესურსები ინტერნეტში
* 

## სქოლიო
კატეგორია:1989 წლის სინგლები
კატეგორია:1990 წლის სინგლები
კატეგორია:კრის რის სიმღერები
კატეგორია:1989 წლის სიმღერები
კატეგორია:Magnet Records-ის სინგლები
კატეგორია:Atco Records-ის სინგლები
შესრულება (ინფორმატიკა)

**შესრულება** კომპიუტერში და პროგრამული უზრუნველყოფის ინჟინერიაში არის პროცესი, რომელშიც კომპიუტერი ან ვირტუალური მანქანა ასრულებს პროგრამის ინსტრუქციებს. ინსტრუქციები პროგრამაში გამოიწვევს მარტივ მოქმედებებს შემსრულებელ მანქანაზე.

ტერმინი **გაშვება** გამოყენებულია თითქმის სინონიმურად, რომელიც ნიშნავს მომხმარებლის მიერ პროგრამის დაწყებას (ჩართვას, გამოწვევას).

## სქოლიო 
კატეგორია:ინფორმატიკა
ტყის ბოლოკა

**ტყის ბოლოკა** () — მცენარეთა გვარი კომბოსტოსებრთა ოჯახისა. მრავალწოვანი ფესურიანი ბალახებია. ფრთისებრი ან თათისებრ რთული  ფოთლები  და დიდი ზომის ვარდისფერი, იისფერი, იშვიათად თეთრი  ყვავილები აქვთ. 

20-მდე სახეობა გავრცელებულია ჩრდილოეთ ამერიკასა და ევრაზიაში. საქართველოში გვხვდება 4 სახეობა; იზრდება მუქწიწვოვან ტყეებში, წიფლნარში (), კირქვიან სუბსტრატსა () და ღორღიან ჩამონაზვავებზე, ზღვის დონიდან 2000-3000 მ სიმაღლემდე (). დეკორატიულია, აშენებენ ბაღებსა და პარკებში.

## ლიტერატურა
კატეგორია:კომბოსტოსებრნი
სიკომორო

**სიკომორო** () — ხე ფიკუსის გვარისა. მისი სიმაღლე 40 მ აღწევს. იზრდება აღმოსავლეთ აფრიკასა და წინა აზიაში. მაგარი მერქანი აქვს. ისხამს ლეღვის მსგავს ნაყოფს. ნაყოფი იჭმება. ფართოდაა კულტივირებული. 

მისი სამშობლოა ეგვიპტე. სიკომორო არაერთხელ არის მოხსენიებული ბიბლიაში. სულხან-საბა ორბელიანის მიხედვით ეწოდება ლეღვსულელი.

## სქოლიო 
კატეგორია:თუთისებრნი
სან-სალვადორი (ურუგვაის მდინარე)

**სან-სალვადორი** () — მდინარე ურუგვაიში. სათავეს იღებს ქალაქ დოლორესის სიახლოვეს და ჩაედინება მდინარე ურუგვაიში. საკმაოდ მოკლე მდინარე გაედინება ურუგვაის ერთ-ერთ ყველაზე ნაყოფიერი სასოფლო-სამეურნეო რეგიონების ტერიტორიაზე. 

მდინარის სიგრძე 100 კილომერია, აუზის ფართობი დაახლოებით 3000 კმ².

## იხილეთ აგრეთვე
* ურუგვაის მდინარეების სია

## რესურსები ინტერნეტში
* Enciclopedia Geografica del Uruguay - San Salvador, Río

კატეგორია:ურუგვაის მდინარეები
ბადრის ბრძოლა

**ბადრის ბრძოლა** () — პირველი სერიოზული ბრძოლა მუსლიმებსა და კურაიშებს შორის (ამ ბრძოლამდე მათ შორის 623-624 წლებში მოხდა რამდენიმე მცირე შეტაკება). ბადრის ბრძოლა გაიმართა ქალაქ ბადრისთან, ჰიჯრით მეორე წელს, რამადანის თვის 17 რიცხვში ანუ 624 წლის 17 მარტს.

## რესურსები ინტერნეტში 
* Book on Battle of Badr 
* Battle of Badr, 17th Ramadan 624 A.D 
* Badr  at IslamAnswers.Net
* The Battle of Badr at Al-Islam.Org
* The first battle of Islam at Badr : Islamic Occasions Network

კატეგორია:VII საუკუნის ბრძოლები
კატეგორია:624 წლის ბრძოლები
აროიო-გრანდე

**აროიო-გრანდე** () — მდინარე ურუგვაიში. მასზე გაივლის სორიანოსა და ფლორესის დეპარტამენტების საზღვრის უდიდესი ნაწილი. მდინარის ნაპირებზე მდებარე უდიდესი დასახლებაა ისმაელ-კორტინასი. ჩაედინება მდინარე რიო-ნეგროში.

## იხილეთ აგრეთვე
* ურუგვაის მდინარეების სია

## რესურსები ინტერნეტში
* Enciclopedia Geografica del Uruguay

კატეგორია:ურუგვაის მდინარეები
იი (მდინარე)

**იი** () — მდინარე ურუგვაიში. ტაკუარემბოსთან ერთად წარმოადგენს მდინარე რიო-ნეგროს ძირითად შენაკადს. 

სათავეს იღებს ჩუჩილია-გრანდეს მთიანეთში. მიედინება ცენტრალურ ურუგვაიში, დასავლეთის მიმართულებით. გზადაგზა უერთდება რამდენიმე შენაკადი. იიზე გაივლის დურასნოსა და ფლორიდის დეპარტამენტების საზღვრის ძირითადი ნაწილი, ასევე დურანსოსა და ფლორესის დეპარტამენტების საზღვრის მცირე მონაკვეთი.

## იხილეთ აგრეთვე
* ურუგვაის მდინარეების სია

## რესურსები ინტერნეტში
* Yí, Río Enciclopedia Geografica del Uruguay

კატეგორია:ურუგვაის მდინარეები
კერი გრანტი

**კერი გრანტი** (; დ. 18 იანვარი, 1904, ბრისტოლი — გ. 29 ნოემბერი, 1986, დევენპორტი) — ინგლისელი თეატრისა და ჰოლივუდის მსახიობი. 1942 წლიდან მიიღო აშშ-ის მოქალაქეობა. ცნობილი იყო თავისი ტრანსატლანტიკური აქცენტით. აღიარებულია ჰოლივუდის კლასიკური ეპოქის ერთ-ერთ წამყვან მსახიობად. თანამშრომლობდა რეჟისორ ალფრედ ჰიჩკოკთან.

## ფილმოგრაფია
## რესურსები ინტერნეტში 
* 
* 
* 
* 

კატეგორია:ინგლისელი მსახიობები
კატეგორია:ამერიკელი მსახიობები
კატეგორია:დაბადებული 18 იანვარი
კატეგორია:დაბადებული 1904
კატეგორია:გარდაცვლილი 29 ნოემბერი
კატეგორია:გარდაცვლილი 1986
კატეგორია:მსახიობები ანბანის მიხედვით
დავით მახარაძე

**დავით მახარაძე** (დ. 20 ივნისი, 1965, ფოთი) — ქართველი მწვრთნელი, 2011 წლის ოქტომბრიდან 2012 წლის ნოემბრამდე წვრთნიდა ფოთის „კოლხეთს“. 2013 წლის ივლისში იგი ლანჩხუთის „გურიაში“ მიიწვიეს, სადაც ამავე წლის სექტემბრამდე დარჩა. 2014 წლის იანვრიდან მიუხედავად კლუბში შექმნილი პრობლემებისა მახარაძე დაბრუნდა „გურიას“ მთავარი მწვრთნელის პოსტზე და შეძლო გუნდი უმაღლესი ლიგის ზედა ექვსეულში შეეყვანა. 2014 წლის აგვისტოში დავით მახარაძემ „გურია“ დატოვა, მისი ადგილი თეიმურაზ ლორიამ დაიკავა.

## რესურსები ინტერნეტში 
* პროფილი Soccerway-ზე  
* პროფილი Transfermarkt-ზე  

## სქოლიო 
კატეგორია:დაბადებული 1965
კატეგორია:ქართველი ფეხბურთის მწვრთნელები
კატეგორია:ფოთის კოლხეთის მწვრთნელები
კატეგორია:ლანჩხუთის გურიას მწვრთნელები
კატეგორია:ფოთში დაბადებულები
კატეგორია:დაბადებული 20 ივნისი
კატეგორია:ცოცხალი ადამიანები
პორონგოსი

**პორონგოსი** — მდინარე ურუგვაიში, ფლორესის დეპარტამენტში. სათავეს იღებს ჩუჩილია-გრანდეს მთიანეთში; უერთდება მდინარე იის. სიგრძე 67 კილომეტრია. 

პორონგოსისგან ეწოდა სახელი ადგილობრივ საფეხბურთო კლუბს ქალაქ ტრინიდადში.

## იხილეთ აგრეთვე
* ურუგვაის მდინარეების სია

## რესურსები ინტერნეტში
* Instituto Nacional de Estadística de Uruguay 
* ფოტოები 

## სქოლიო
კატეგორია:ურუგვაის მდინარეები
ტომი და ჯერი (მრავალმნიშვნელოვანი)

**ტომი და ჯერი** — კატა და თაგვი, ანიმაციური ფილმების სერიების პერსონაჟები.

**ტომი და ჯერი** აგრეთვე შეიძლება აღნიშნავდეს:

**ანიმაციური სერიალები და ფილმები**:
* *ტომისა და ჯერის შოუ* (1975 წლის ტელესერიალი)
* *ტომისა და ჯერის კომედიური შოუ*, 1980 წლის ტელესერიალი
* *ტომი და ჯერი: ფილმი*, 1993 წლის სრულმეტრაჟიანი ფილმი
* *ტომი და ჯერი* (ვიდეო თამაში) 
* *ტომი და ჯერი ბავშვობაში*, 1990 წლის ტელესერიალი
* *ტომისა და ჯერის ისტორიები*, 2005 წლის ტელესერიალი

**სხვა ანიმაციური ფილმები**:
* ტომი და ჯერი (Van Beuren), ორი ადამიანი 1931–1933 წლების ანიმაციური ფილმების სერიაში

**ჩრდილოეთ ამერიკელი მუსიკოსები**:
* Tom and Jerry (1958 წლამდე), მოგვიანებით ცნობილი, როგორც Simon & Garfunkel
ნიკა კილაძე

**ნიკა კილაძე** (დ. 29 ნოემბერი, 1988, გაგრა — გ. 8 ოქტომბერი, 2014, თბილისი) — ქართველი ფეხბურთელი, ლანჩხუთის „გურიას“ ყოფილი საყრდენი ნახევარმცველი.

ნიკა კილაძე 2014 წლის 8 ოქტომბერს, ავტოკატასტროფის შედეგად გარდაიცვალა.

## კარიერა 
პროფესიონალური კარიერა დაიწყო „ნორჩ დინამოელში“. 2007-2014 წლებში ირიცხებოდა სამ ფინურ გუნდში, 2014 წლის თებერვლიდან ლანჩხუთის „გურიას“ ღირსებას იცავდა.  

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

## სქოლიო 
კატეგორია:ქართველი ფეხბურთელები
კატეგორია:ნორჩი დინამოელის ფეხბურთელები
კატეგორია:თბილისის სპარტაკის ფეხბურთელები
კატეგორია:კოკოლას კპვ-ს ფეხბურთელები
კატეგორია:ლანჩხუთის გურიას ფეხბურთელები
კატეგორია:დაბადებული  29 ნოემბერი
კატეგორია:დაბადებული 1982
კატეგორია:გარდაცვლილი  8 ოქტომბერი
კატეგორია:გარდაცვლილი 2014
კატეგორია:გაგრის მუნიციპალიტეტში დაბადებულები
პავლე ხორგუაშვილი

**პავლე ხორგუაშვილი** (დ. 13 აგვისტო, 1987, გორი) — ქართველი ფეხბურთელი, ლანჩხუთის „გურიას“ ნახევარმცველი.

2010 წელს ხელი მოაწერა ერთ წლიან კონტრაქტს ფინურ „როვანიემთან“. 2011 წლის 16 მარტს იგი დააკავეს 5 უცხოელ ფეხბურთელთან ერთად და ბრალი დასდეს 2010-11 წლების სეზონის 10 გარიგებულ თამაშში მონაწილეობაში. მის ტუპ ძმას, ვალტერ ხორგუაშვილს, რომელიც მთელი კარიერის მანძილზე პავლესთან ერთად ერთსა და იმავე კლუბში ირიცხებოდა არავინ შეხებია, საბოლოოდ პავლე როვანიემიდან გამოაძევეს.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

## სქოლიო 
კატეგორია:დაბადებული 1987
კატეგორია:ქართველი ფეხბურთელები
კატეგორია:ტირასპოლის შერიფის ფეხბურთელები
კატეგორია:ბორჯომის ფეხბურთელები
კატეგორია:გაგრას ფეხბურთელები
კატეგორია:გორის დილას ფეხბურთელები
კატეგორია:ლანჩხუთის გურიას ფეხბურთელები
კატეგორია:გორში დაბადებულები
კატეგორია:დაბადებული 13 აგვისტო
ინდიანა ჯოუნსი და უკანასკნელი ჯვაროსნული ლაშქრობა

***ინდიანა ჯოუნსი და უკანასკნელი ჯვაროსნული ლაშქრობა*** () — მესამე სრულმეტრაჟიანი ფილმი ინდიანა ჯოუნსის თავგადასავლებზე. იგი გამოვიდა 1989 წლის 24 მაისს. ფილმის რეჟისორია სტივენ სპილბერგი. ფილმმა მიიღო ოსკარი საუკეთესო ხმის მონტაჟისთვის.

## რესურსები ინტერნეტში 
*  
* 
* 
* 
* 

## სქოლიო
კატეგორია:1989 წლის ფილმები
კატეგორია:ამერიკული ფილმები
კატეგორია:სტივენ სპილბერგის ფილმები
პოლონეთში შეჭრა (1939)

**პოლონეთში შეჭრა** აგრეთვე ცნობილი როგორც **სექტემბრის კამპანია**, **1939 წლის თავდაცვითი ომი** ან **ოთხად გაყოფილი პოლონეთი** (პოლონ: Kampania wrześniowa or Wojna obronna 1939 roku or IV rozbiór Polski) — სამხედრო კამპანია პოლონეთში, გერმანიაში კი ცნობილი როგორც **პოლონეთის კამპანია** (გერმან: Polenfeldzug) ან Fall Weiss (თეთრი საქმე), სამხედრო ოპერაცია რომლის დროსაც მესამე რაიხი, საბჭოთა კავშირი და სლოვაკეთი პოლონეთში შეიჭრა, რამაც განაპირობა მეორე მსოფლიო ომის დაწყება.

## იხილეთ აგრეთვე 
* უცნაური ომი
* დასავლური ღალატი
* ცხენები მეორე მსოფლიო ომში
* ვერმახტის ომის დანაშაულები
* პოლონეთში შეჭრის თაიმლაინი
* პოლონეთის ოკუპაცია
* ვარშავის ალყა
* პოლონეთის ისტორია
* აღმოსავლეთის ფრონტი

## რესურსები ინტერნეტში 
* პოლონეთში შეჭრა

‎

კატეგორია:პოლონეთში შეჭრა
კატეგორია:პოლონეთი (1939 წელი)
კატეგორია:კომფლიქტები 1939 წელს
კატეგორია:შეჭრები მეორე მსოფლიო ომის დროს
კატეგორია:გერმანიის ბრძოლები
კატეგორია:პოლონეთის ბრძოლები
კატეგორია:სლოვაკეთის ბრძოლები
კატეგორია:ბრძოლები საბჭოთა კავშირის მონაწილეობით
კატეგორია:პოლონეთის კამპანია (1939)
კატეგორია:1939 წლის კონფლიქტები
ტაკუარემბო (მდინარე)

**ტაკუარემბო** (Tacuarembó) — მდინარე ურუგვაიში. მდინარე იისთან ერთად წარმოადგენს რიო-ნეგროს ძირითად შენაკადს. 

სათავეს იღებს რივერის დეპარტამენტის ჩრდილოეთში და მიემართება სამხრეთით, გაივლის ქალაქ ტრანკერასს. ნაწილობრივ აყალიბებს რივერისა და ტაკუარემბოს დეპარტამენტების საზღვარს. 

მდინარის სიგრძე 260 კილომეტრია, აუზის ფართობი 14 ათასი კმ².

## იხილეთ აგრეთვე
* ურუგვაის მდინარეების სია

## რესურსები ინტერნეტში
* Enciclopedia Geografica del Uruguay

კატეგორია:ურუგვაის მდინარეები
კეგუაი-გრანდე

**კეგუაი-გრანდე** () — მდინარე ურუგვაიში. მდინარე ურუგვაის მარცხენა შენაკადი.

სათავეს იღებს კუჩილია-დე-კეგუაის ბორცვზე და მიედინება დასავლეთით, პაისანდუს დეპარტამენტის გავლით. სიგრძე 280 კილომეტრია, აუზის ფართობი 7866 კმ².

## იხილეთ აგრეთვე
* ურუგვაის მდინარეების სია

## რესურსები ინტერნეტში
* Enciclopedia Geografica del Uruguay

კატეგორია:ურუგვაის მდინარეები
მარჯორი უორდროპი

**მარჯორი უორდროპი** ( დ. 11 ნოემბერი, 1869 — გ. 7 დეკემბერი, 1909, ბუქარესტი) —   ბრიტანელი სწავლული და მთარგმნელი. პირველმა თარგმნა ქართულიდან ინგლისურ ენაზე „ვეფხისტყაოსანი“. მისი ძმა ოლივერ უორდროპი აგრეთვე მთრაგმნელი და მოგზაური იყო.

## ბიოგრაფია
განათლება ოჯახში მიიღო. ფლობდა ექვს ენას ფრანგულს, გერმანულს, რუსულს, რუმინულს, იტალიურს და ქართულს. საქართველოს მიმართ ინტერესი გაუჩინა მისი ძმის წიგნმა „საქართველოს სამეფო“. 1892 წელს ის რუსეთის იმპერიაში თან გაჰყვა ძმას, ოლივერ უორდროპს, რომელმაც ელჩის მდივნად დაიწყო მუშაობა სანქტ-პეტერბურგში. და-ძმამ იქ გაიცნო პროფესორი ალექსანდრე ცაგარელი. უკვე 1894 წელს მარჯორი უორდროპმა თარგმნა და ლონდონში გამოსცა „ქართული ხალხური ზღაპრები“. 1894 წლის დეკემბერში მარჯორი უორდროპი დედასთან ერთად ჩავიდა თბილისში, სადაც უკვე იმყოფებოდა მისი ძმა ოლივერი. უორდროპებმა დეკემბერი თბილისში გაატარეს, ხოლო 1895 წლის იანვარში იმერეთი და გურია მოიარეს. ისინი ბათუმიდან გემით გაემგზავრნენ ოდესაში, იქიდან კი ინგლისში. 1895 წელს გამოიცა მის მიერ ნათარგმნი „განდეგილი“ ილია ჭავჭავაძისა. 1895 წლის მაისში საცხოვრებლად გადავიდა ქერჩში, სადაც მისი ძმა კონსულად დანიშნეს. და-ძმა 1902 წლამდე ცხოვრობდა ქერჩში. 1896 წლის ივნისში ორდროპმა იმოგზაურა საქართველოში. მოიარა თბილისი, კახეთი, ზემო იმერეთი, საგურამო, გორი. იმავე ზაფხულში ძმასთან ერთად თარგმნა „წმინდა ნინოს ცხოვრება“. ამ თარგმანის გამოცემა გაჭიანურდა და ის მხოლოდ 1900 წელს გამოიცა ოქსფორდში. 1900 წელს ძმასთან ერთად შვიდი თვის განმავლობაში ცხოვრობდა ვარშავაში. 1903 წელი ასევე ძმასთან ერთად გაატარა ჰაიტიზე, 1904 წლიდან კი სანქტ-პეტერბურგში იყო. სანქტ-პეტერბურგი ყოფნის დროს, 1904-1906 წლებში მარჯორი უორდროპს მჭიდრო კავშირი ჰქონდა იქ ჩასულ ქართველებთან. 1906 წელს ძმასთან ერთად გადავიდა ბუქარესტში, სადაც გარდაიცვალა 1909 წელს.

მარჯორი უორდროპი იყო პირველი ადამიანი, რომელმაც ინგლისურად თარგმნა „ვეფხისტყაოსანი“. ვეფხისტყაოსნის თარგმანზე უორდროპი 1891 წლიდან მუშაობდა. თარგმანი მისი გარდაცვალების შემდეგ გამოსცა მისმა ძმამ ლონდონში, 1912 წელს. ოლივერ უორდროპმა ოქსფორდის უნივერსიტეტში მარჯორი უორდროპის სახელობის ფონდი დააარსა, რომლის მიზანიც სტუდენტებში ქართული ენის, ლიტერატურისა და ისტორიის შესწავლის სურვილის წახალისება იყო.

## ლიტერატურა
*

კატეგორია:დაბადებული 11 ნოემბერი
კატეგორია:დაბადებული 1869
კატეგორია:გარდაცვლილი 7 დეკემბერი
კატეგორია:გარდაცვლილი 1909
კატეგორია:ინგლისელი ქართველოლოგები
კატეგორია:ინგლისელი მთარგმნელები
დაიმანი

**დაიმანი** (Río Dayman) — მდინარე ურუგვაიში. მდინარე ურუგვაის მარცხენა შენაკადი.

სათავეს იღებს ურუგვაის ჩრდილო-დასავლეთ ნაწილში, კუჩილია-დე-აედოს ბორცვზე. აყალიბებს ბუნებრივ საზღვარს სალტოსა და პაისანდუს დეპარტამენტებს შორის. სიგრძე 210 კილომეტრია, აუზის ფართობი 3183 კმ².

## იხილეთ აგრეთვე
* ურუგვაის მდინარეების სია

## რესურსები ინტერნეტში
*Enciclopedia Geografica del Uruguay

კატეგორია:ურუგვაის მდინარეები
იამენის ბრძოლა

**იამენის ბრძოლა** ()  ასევე ცნობილი **საზღვაო ბრძოლა მთა იასთან** () — სუნის დინასტიის უკანასკნელი ბრძოლა მონღოლური იუანის დინასტიის წინააღმდეგ. გაიმართა 1279 წლის 19 მარტს. მიუხედავად იმისა, რომ სუნის დინასტიის ჯარები ათჯერ აღემატებოდა მონღოლთა ჯარებს, იუანის დინასტიის ფლოტმა ტაქტიკური მანევრირების შედეგად სუნის დინასტიის ფლოტი გაანადგურა.  

## რესურსები ინტერნეტში 
*《宋史 》*History of Song*, compiled under Toqto'a (Yuan Dynasty) 脫脫 in 1344
*《元史》*History of Yuan*, compiled under Song Lian 宋濂 in 1370

კატეგორია:XIII საუკუნის ბრძოლები
კატეგორია:ჩინეთის ბრძოლები
კატეგორია:1279
კატეგორია:1279 წლის ბრძოლები
განძზე მონადირეები

**განძზე მონადირეები** () — ჯორჯ კლუნის 2014 წლის ამერიკული სამხედრო დრამა. ფილმი დაფუძნებულია რეალურ ისტორიაზე.

## სიუჟეტი
მოქმედება ვითარდება მეორე მსოფლიო ომის დროს. ჰიტლერი გატაცებულია ხელოვნების ნიმუშებით. ის ქალაქებს ძარცვავს და ყველა ნახატს თუ ქანდაკებას აგზავნის მის მიერ შექმნილ ახალ მუზეუმში. ამაში მას ხელს ფრენკ სტოუკსი და მისი ამხანაგები უშლიან.

## როლებში
*ჯორჯ კლუნი — ფრენკ სტოუკსი 
*მეტ დეიმონი — ჯეიმზ გრენჯერი 
*ბილ მარი — სერჟანტი რიჩარდ კემპბელი 
*ჟან დიუჟარდენი — ლეიტენანტი ჟან კლოდ კლერმონი 
*ჯონ გუდმენი — სერჟანტი უოლტერ გარფილდი 
*ჰიუ ბონევილი — ლეიტენანტი დონალდ ჯეფრისი
*კეიტ ბლანშეტი — კლერ სიმონი 

## რესურსები ინტერნეტში
* 
* 
* 
* 
* 

## სქოლიო
კატეგორია:2014 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:2010-იანი წლების დრამატული ფილმები
კატეგორია:2010-იანი წლების საომარი ფილმები
კატეგორია:20th Century Fox-ის ფილმები
კატეგორია:ამერიკული ფილმები
კატეგორია:გერმანული საომარი ფილმები
კატეგორია:ფილმები მეორე მსოფლიო ომის შესახებ
კატეგორია:წიგნებზე დაფუძნებული ფილმები
კატეგორია:ჯორჯ კლუნის ფილმები
კატეგორია:გერმანული დრამატული ფილმები
კატეგორია:გერმანული ფილმები
კატეგორია:Babelsberg Studio-ს ფილმები
კატეგორია:Columbia Pictures-ის ფილმები
კატეგორია:Smoke House Pictures-ის ფილმები
ტყის ცოცხი

**ტყის ცოცხი** () — მცენარეთა გვარი პარკოსანთა ოჯახისა. ფოთოლმცვივანი ბუჩქებია, იშვიათად — პატარა ხეები. სიმაღლე 2 მ-მდე აღწევს. გვარში გაერთიანებულია 50 სახეობა. 

გავრცელებულია ევროპაში, დასავლეთ აზიაში, ჩრდილოეთ აფრიკაში. საქართველოში გვხვდება 2 სახეობა, ორივე კავკასიის ენდემია. იზრდება ტყისპირებზე (ზოგჯერ დიდი ფართობი უკავიათ ტყის უკან დახევის შედეგად), ქვიან და ხირხატიან ადგილებზე. სამკურნალო, დეკორატიული და თაფლოვანი მცენარეებია. შეიცავს ალკალოიდ ციტიზინს.

## ლიტერატურა 
კატეგორია:პარკოსნები
ჯანგო (ფილმი)

**ჯანგო** () — 1966 წლის იტალო-ვესტერნი. ფილმის რეჟისორია სერჯო კორბუჩი. მთავარ როლს ასრულებს ფრანკო ნერო. ნერომ ასევე შეასრულა ეპიზოდური როლი 2012 წელს გამოსულ ვესტერნში „ჯანგო გათავისუფლებული“.

## რესურსები ინტერნეტში 
* 
* 
* 

კატეგორია:ვესტერნები
კატეგორია:1966 წლის ფილმები
კატეგორია:იტალიური ფილმები
კატეგორია:იტალიურენოვანი ფილმები
რიჩარდ ბარტონი

**რიჩარდ ბარტონი** ( დაბადების სახელი რიჩარდ  უოლტერ ჯენკინსი (უმცროსი)     () დ. 10 ნოემბერი, 1925 — გ. 5 აგვისტო, 1984) — ვალიელი თეატრისა და კინოს მსახიობი. მიიჩნეოდა ლორენს ოლივიეს მემკვიდრედ. გამოირჩეოდა თავისი ბარიტონით.

## ფილმოგრაფია
## პირადი ცხოვრება
ბარტონი ხუთჯერ იყო დაქორწინებული და ჰყავდა ოთხი შვილი. მისი პირველი მეუღლე იყო უელსელი მსახიობი და პროდიუსერი სიბილ უილიამსი. მასთან ბარტონს შეეძინა ორი ქალიშვილი. ორჯერ იმყოფებოდა ქორწინებაში ცნობილ მსახიობ ელიზაბეთ ტეილორთან. მასთან პირველმა ქორწინებამ 10 წელი გასტანა, ხოლო მეორემ მხოლოდ ერთი წელი. ბარტონმა იშვილა ტეილორის ქალიშვილი. წყვილმა შვილად აიყვანა კიდევ ერთი ქალიშვილი, გერმანელი გოგონა. ბარტონისა და ტეილორის ქორწინება აისახა ფილმში „ვის ეშინია ვირჯინია ვულფის?“ (1966). 1976 წლის აგვისტოში ბარტონი საბოლოოდ დაშორდა ტეილორს და ცოლად შეირთო ავტმრბოლელ ჯეიმზ ჰანტის ყოფილი მეუღლე სუზი მილერი. მისი უკანასკნელი  მეუღლე იყო გრიმიორი სალი ჰეი, რომელთანაც მსახიობი სიკვდილის ბოლომდე იმყოფებოდა ქორწინებაში.

## რესურსები ინტერნეტში
* 
* 
* 
* 

კატეგორია:უელსელი მსახიობები
კატეგორია:დაბადებული 10 ნოემბერი
კატეგორია:დაბადებული 1925
კატეგორია:გარდაცვლილი  5 აგვისტო
კატეგორია:გარდაცვლილი 1984
კატეგორია:მსახიობები ანბანის მიხედვით
რესულ დინდარი

**რესულ დინდარი (ფენექლიში)** (დ. 24 იანვარი, 1982, ხოფა, ართვინი) — ხოფაში  დაბადებული ლაზი მომღერალი და კომპოზიტორი. მუსიკალური ჯგუფის, ქარმატეს ყოფილი წევრი.

2008 წლის რესულმა მეგობრებთან ერთად მუსიკალური როკ-ჯგუფი ქარმატე დააარსა, ხოლო 2012 წლის აგვისტოში კი დატოვა.

თურქულ და ლაზურ სიმღერებთან ერთად, რესული ასრულებს ქართულ („განდაგანა”, „ლალები” და სხვა) და მეგრულ სიმღერებსაც („ჩელა”, „სქან მასქვამა” და სხვა), რომლებიც ჯგუფის ალბომებშიც არის შესული.

## ალბომები
სოლო:
* 2013: Divane
ჯგუფი „ქარმატე”:
* 2009: Nani
* 2011: Nayino

## სქოლიო 
კატეგორია:რესულ დინდარი
კატეგორია:დაბადებული 1982
კატეგორია:დაბადებული 24 იანვარი
კატეგორია:ცოცხალი ადამიანები